open-index/open-wikipedia-markdown huggingface dataset:
WAP-reklaam

**WAP-reklaam** on reklaami vorm, mis ilmub mobiiltelefonide WAP-lehtedel. Reklaam võib olla lihtsalt tekst või bänner, mille kaudu suunatakse kasutaja ettevõtte WAP-lehele. WAP-reklaam on kiiresti populaarsust koguv meediakanal ka teistes riikides, eriti Skandinaavias.

## WAP-kampaania liike
*Bränding – mitteklõpsatav reklaam, mis tugevdab bränditeadlikkust.
*Pakkumisel põhinev reklaam – klõpsatav reklaam, millel on tavaliselt kindel pakkumine.
**Click to call* (SMS, allalaadimine, e-post) – reklaam, kus on välja toodud reklaamija telefoninumber, mis võimaldab selle klõpsamisel kohe numbri valida, ilma käsitsi numbrit sisestamata.
*Flaier – reklaam, kus tekst on kasutatav flaierina.
*Andmekoguja – reklaam, mis kogub informatsiooni (e-post, mobiilinumber jne), selleks et edastada lisainformatsiooni, näiteks üritused, flaier.
*Positsioneerija – reklaam, kus tarbija juhitakse teatud sihtkohta, mis oleks temale lähim (toitlustusasutused, autosalongid, ilusalongid jne).

## Välislingid
* Mobi.ee
Medal "Talvelahing Idas"

**Medal "Talvelahing Idas"** (saksa keeles Medaille *Winterschlacht im Osten 1941/42*, ka *Ostmedaille*) asutati 26. mail 1942 Saksamaal, et tunnustada teenistust Idarindel 15. novembrist 1941 kuni 15. aprillini 1942. Medaleid tehti tsingist või muust metallist. Medali kujundas SS-Unterscharführer Ernst Kraus.  

## Medali saamise kriteeriumid
Medali sai iga maavägede sõjamees, kes ajavahemikus 15. novembrist 1941 kuni 26. aprillini 1942 viibis sõjategevuspiirkonnas vähemalt 2 kuud, osales lahinguis vähemalt 2 nädalat või sai haavata. Luftwaffe lendurid pidid medali saamiseks samas ajavahemikus tegema vähemalt 30 lahingulendu.  

## Viited
Lähivõitluspannal

**Lähivõitluspannal** (saksa keeles *Nahkampfspange*) on Saksa sõjaväeline autasu Teises maailmasõjas, mis asutati 25. novembril 1942 ja anti saavutuste eest käsitsivõitluses.


Pilt:Nahkampfspange Heer Gold.jpg |
Pilt:Nahkampfspange Heer Silber.jpg | 
Pilt:Nahkampfspange Heer Bronze.jpg |
Polüklooritud bifenüülid

**Polüklooritud bifenüülid** (lühendatult **PCB**-d) on tsüklilised orgaanilised ühendid, kus kahel omavahel seotud benseenituumal on 1–10 vesiniku aatomit asendunud kloori aatomi(te)ga.

Polüklooritud bifenüülide keemiline üldvalem on **C**12H10-x**Cl**x.

Et PCB-d on keemiliselt väga püsivad ning kõrge kuumataluvusega, olid nad aastatel 1930–1980 laialdaselt kasutusel elektri- ja hüdraulikaseadmetes ning määrdeainetes (näiteks jahutusvedelikena ning trafo- ja kondensaatoriõlide segudes). PCB-sid leidubki peamiselt trafodes ja kondensaatorites. Näiteks sisaldavad PCB-sid peaaegu kõik kondensaatorid, mis on toodetud aastatel 1930–1980.

PCBd on väga toksilised ühendid, sealhulgas kantserogeensed, ja neil on kalduvus ökoloogilistes toiduahelates biomagnifitseeruda. Samuti on nad veekeskkonnas väga püsivad. Kuna PCB-d on kantserogeensed, on nad ohtlikud inimese tervisele. Nad võivad sattuda inimorganismi hingamis- ja neeluteede või naha kaudu.

Euroopa Liidus keelustati rangelt PCB-de kasutamine ja nendega kauplemine juba 1985. aastal, kuid hiljemalt 2010. aasta lõpuks tuli kõrvaldada või saastest vabastada kõik ikka veel PCB-sid sisaldavad seadmed.

## Viited

## Välislingid
* PCB-sid sisaldavad jäätmed, Kliimaministeeriumi veebisait
Düü

**Düü** ehk **turbamuda** on orgaanikarikas pruunikasmust soosete (järvemuda), mis enamikus koosneb detriidist (valdavalt taimeosistest) ja nendega seostunud rauasooladest. Düü sisaldab rohkesti humiinaineid, eriti -happeid. 

Düü on düstroofsetele järvedele iseloomulik sete.

## Vaata ka
*järvesete
*jütja
Eesti Kennelliidu aastaraamat

**Eesti Kennelliidu aastaraamat** on koeraharrastuse teemaline kogumik, mis annab ülevaate Eesti Kennelliidu (EKL) ja tema liikmesorganisatsioonide tegevusest.

## Eesti Kennelliidu aastaraamat 2006

Eesti Kennelliidu aastaraamatus 2006 on lisaks lühiülevaade Eesti koeraharrastuse ajaloost – "Verstaposte varasemast" ja "Eesti Kennelliit 1989–2005". 

### Sisu kokkuvõte

## Teose taust
Kogu liikmesorganisatsioonide kohta trükitud info põhineb nende poolt EKL-i esitataval aastaaruandel.

## Vaata ka
* Ajakiri Koer

## Välislingid
*Eesti Kennelliidu aastaraamat 2006
*www.koer.ee
*Koduleht
Luurerühm (film)

"**Luurerühm**" (soome "Rukajärven tie") on Soome 1998. aasta draama- ja sõjafilm, mis räägib jalaväerühmast Soome Jätkusõjas. 

Filmi aluseks on Antti Tuuri romaan "Rukajärven tiellä". 

Peategelasteks on leitnant Eero Perkola, tema kaasa Kaarina ja luurerühma sõdurid, kelle ülesandeks on tungida läbi vaenlase tagala ning saada nende asukoha kohta vajalikku infot. 

Film võitis 2000. aastal Soome filmiauhindade jagamisel seitse Jussit.

## Osatäitjad
*Irina Björklund – Kaarina Vainikainen 
*Peter Franzén – Eero Perkola 
*Kari Heiskanen – Jussi Lukkari 
*Taisto Reimaluoto – Unto Saarinen 

## Vaata ka

*Rukajärvi

## Välislingid
*
24 minutit

"**24 minutit**" (ingl. *24 Minutes*) on joonissarja "Simpsonid" 18. hooaja 21. jagu, mis jõudis ekraanile 20. mail 2007.

## Sündmustik
Springfieldi algkooli direktor Skinner avab popitegemisvastase üksuse CTU (*Counter Truancy Unit*), mille liikmed on Lisa, Milhouse van Houten, Martin Prince ja Database. Kui kooli kiusajad Jimbo, Dolph ja Kearney poppi teevad, siis saadetakse Milhouse neid luurama. 

Samal ajal leitakse Springfieldi tuumajaamas üks Homeri vana jogurt, mis kästakse tal ära visata. Kui Homeril üritab jogurit poodi tagastada, keeldub Aput seda vastu võtmast. Apu ütleb, et Homer võib võtta ükskõik millise jogurti, kui ta ainult vana jogurti minema viiks. Jogurt langeb Jimbo, Dolphi ja Kearney kätte. Homer aga avastab kogemata Milhouse'i neid luuramast, mispeale nad mõlemad pannakse prügikasti ja saadetakse mööda tänavat alla veerema.

Marge unustab, et kell 15:00 toimub koolis küpsetiste laat. Kui see talle meelde tuleb paneb ta koogi kiiresti ahju. Kuid kook kõrbeb ja Marge peab põlenud koogi glasuuriga katma.

Jimbo majas tehakse võimas haisupomm surnud loomast, kõrbenud juustest, Jimbo õe hambaklambrikarbist, pudelisse villitud peerust, opossumiplatsentast, higist ja vanast jogurtist. See plaanitakse küpsetiste laadal õhku lasta. Kui Milhouse'il nende jälitamine ebaõnnestub asub tema asemele Bart. Uurimise ajal ristub Barti telefonikõne kogemata telesarja "24" peategelase Jack Baueri omaga. Kui Bart pommist teada saab, ruttab ta kooli sellest Lisale teatama, kuid Martin, kes tegelikult kiusajate heaks töötab, lööb ta oimetuks ja seob kinni.

Bart pannakse koos pommiga ventilatsiooniruumi kinni. Tal õnnestub siiski Lisale helistada ning teda hädaohust teavitada. Mõtlemata sellele, et Bart võib uputada, laseb Skinner hullema ärahoidmiseks ventilatsiooniruumi *hot dog*'ide vee, milles oli aastaid kooli vorstikesi leotatud. Bart ujub just alanud küpsetiste laada akna juurde ja teda nähakse. Wiggum üritab Barti päästmiseks klaasi pihta tulistada, aga see on kuulikindel. Marge viskab oma koogi läbi klaasi, lastes nii vee ventilatsioonist välja ja päästab Barti. Lisa tormab ruttu kohale ning teeb haisupommi kahjutuks. 

Pärast seda tungivad Jack Bauer ja kõik teised CTU (*Counter-Terrorism Uniti*) agendid küpsetiste laadale ja tahavad Barti tema tüngakõne pärast arreteerida. Seejärel plahvatab aatomipomm. Kõik rahunevad, kui Jack Bauer ütleb, et plahvatus toimus naaberlinnas Shelbyville'is.
Järvesete

**Järvesete** ehk **limniline sete** on järvede põhja või selle kallastele moodustunud setted. Järvesetted võivad olla tekkinud kivimiosakeste lagunemisel (minerogeensed) või organismide väikestest jäänustest (biogeensed). 

Järvesetete peamised komponendid on liiv, kruus, düü, sapropeel jt.

## Vaata ka
*düü
*jõesete
*järvelubi
*jütja
*meresete
*settekivim
*soosete
*viirjärvesete
Keravälk (film)

**"Keravälk"** (originaalpealkirjaga **"Thunderball"**) on 1965. aastal valminud James Bondi sarja neljas spioonifilm. Linateose lavastas Terence Young ning peaosas astub neljandat korda üles Sean Connery.

Film põhineb Ian Flemingi samanimelisel romaanil. "Keravälk" oli omas ajas mastaapne projekt, olles tuntud oma ulatuslike veealuste võtete ja eriefektide poolest. See oli esimene Bondi-film, mis kestis üle kahe tunni. Film oli tohutu kassaedu, teenides maailmas üle 140 miljoni dollari.

## Sisu
Kuritegelik organisatsioon SPECTRE kaaperdab NATO õppelennu ajal pommitaja Vulcan, mille pardal on kaks aatomipommi. Operatsiooni juht Emilio Largo (Adolfo Celi) nõuab NATO-lt 100 miljoni naelsterlingi väärtuses teemante, ähvardades vastasel juhul hävitada ühe suurlinna Suurbritannias või USA-s.

James Bond saadetakse Bahama saartele Nassaule, kus ta kohtub lennukis hukkunud lenduri õe Domino Dervaliga (Claudine Auger). Bond kahtlustab, et Largo varjab pomme oma luksusjahi Disco Volante läheduses. Järgneb ohtlik kassi-hiire mäng nii maal kui ka vee all, mis kulmineerub mastaapse veealuse lahinguga SPECTRE tuukrite ja USA rannavalve vahel.

## Osatäitjad
* Sean Connery – James Bond (agent 007)
* Claudine Auger – Domino Derval
* Adolfo Celi – Emilio Largo
* Luciana Paluzzi – Fiona Volpe
* Rik Van Nutter – Felix Leiter
* Bernard Lee – M
* Desmond Llewelyn – Q
* Lois Maxwell – Miss Moneypenny

## Tootmine
Filmi valmimist saatis keeruline kohtuvaidlus. Kirjanik Ian Fleming oli loonud "Keravälgu" süžee algselt koos stsenarist Kevin McClory ja Jack Whittinghamiga plaanitava telesarja jaoks. Kuna projekt ei teostunud, kirjutas Fleming selle põhjal romaani, jättis aga teised autorid märkimata. Pärast kohtulahingut sai McClory õiguse olla filmi ainus produtsent.

Filmi tunnuslaulu esitas Tom Jones. On teada, et Jones minestas salvestusstuudios pärast laulu viimase, väga pika noodi laulmist.

## Tunnustus
"Keravälk" võitis 1966. aastal Oscari parimate visuaalsete eriefektide kategoorias (John Stears).

## Viited

## Välislingid
*
Helle Aan

**Helle Aan** (sündinud 6. märtsil 1955 Tallinnas) on eesti ajakirjanik.
 
Ta on lõpetanud Tartu Riikliku Ülikooli eesti keele ja kirjanduse erialal 1985. aastal.

Ta on töötanud Eesti Raadio toimetajana, alates 1993. aastast Raadio 7 peatoimetaja. 

Helle Aan on ka Eesti gaidide liikumise üks juhte.

## Viited
Jalaväe Rünnakumärk

**Jalaväe Rünnakumärk** (saksa keeles *Infanterie-Sturmabzeichen*) oli Saksa autasu, mida anti Relva-SS-i ja *[[Wehrmacht]]*i sõduritele Teise maailmasõja ajal.
Sõjateenete Rist

**Sõjateenete Rist** (saksa keeles *Kriegsverdienstkreuz*) oli Saksa autasu teise maailmasõja ajal, mida võidi anda nii sõjaväelastele kui ka tsiviilisikutele.

Sellel ordenil oli olemas 5 klassi: medal, 2. klass, 1. klass, rüütlirist ja kuldne rüütlirist. Kõik klassid, v.a medal, olid nii mõõkadega kui ka ilma nendeta variandis.


Pilt:Kriegsverdienstkreuz.jpg|Sõjateenete Rist
Pilt:Kriegsverdienstmedaille.JPG|Sõjateenete Medal
Pilt:Bundesarchiv Bild 183-J28010, Hans Jüttner.jpg|Hans Jüttner kandmas Sõjateenete Risti Rüütliristi mõõkadega
Pilt: Bundesarchiv Bild 183-J03918, Ernst Ritter.jpg|Ernst Ritter kandmas Sõjateenete Risti Rüütliristi ilma mõõkadeta
Pilt:SDJacke.jpg|Sõjateenete Risti lint SD Unterscharführeri vormijakil
Pilt:Bundesarchiv Bild 183-J30376, Franz Hayler und Walther Funk.jpg|Walther Funk kandmas 1. klassi Sõjateenete Risti NSDAP kuldmärgi all


## Lindid
*  Rüütlirist mõõkadega ja ilma 
*  1. klass mõõkadega ja ilma
*  2. klass mõõkadega ja ilma
* Medal

## Sõjateenete Ristiga autasustatuid
* Alfons Rebane Eesti Kaitsejõudude ja Waffen-SSi ohvitser, Raudristi Rüütliristi kavaler
* Paul Lilleleht, Eesti sõjaväelane, kolonelleitnant
* Wernher von Braun Saksa raketiinsener, V2 looja
* Günther Burstyn Austria tankiinsener
* Kurt Daluege SS-Oberstgruppenführer, Ordnungspolizei ülem 
* Adolf Eichmann SS-Obersturmbannführer, SS juudiküsimuste osakonna ülem
* Adolf Heusinger Saksa kindralleitnant, Bundeswehri esimene üleminspektor (sõjaväeline ülem)
* William Joyce Briti natsionaalsotsialistlik poliitik
* August Keng Eesti sõdur, Omakaitse liige, metsavend
* Hasso von Manteuffel Saksa tankivägede kindral, Saksa Liitvabariigi poliitik
* Ferdinand Porsche Saksa insener, autokonstruktor, Porsche firma asutaja
* Heinrich Müller SS-Gruppenführer, Gestapo ülem
* Hans Kammler SS-Obergruppenführer, SS ja maavägede ehitusprojektide ülem
* Gottlob Berger SS-Obergruppenführer, SS-Peaameti ülem
Idarahvaste medal

**Idarahvaste medal** (saksa keeles *Tapferkeits- und Verdienstauszeichnung für Angehörige der Ostvölker*) oli Saksamaa sõjaväeline autasu Teise maailmasõja ajal. Reeglina oli ette nähtud iga järgneva järgu saamiseks kolme madalama järgu märgi omamine. Seega pidi II klassi hõbemedali saamiseks olema kolm pronksmedalit. 28. jaanuari 1944 aasta *Wehrmacht*i ülemjuhatuse direktiivi alusel pidid Idarahvaste esindajad II klassi Raudristi saamiseks omama vähemalt II klassi hõbedast Idarahvaste medalit ja I klassi Raudristi saamiseks vähemalt I klassi hõbetähte. Eestlaste suhtes see ei kehtinud.
Jan Palmstierna

**Jan Palmstierna** (sündinud 26. juulil 1948) on Rootsi diplomaat. Septembrist 2008 kuni septembrini 2013 oli ta Rootsi suursaadik Eestis.

Varem on Jan Palmstierna töötanud muu hulgas Rootsi välisministeeriumis kaubandussuhete alal; olnud suursaadik Vilniuses ning töötanud Rootsi suursaatkondades Santiagos, Kopenhaagenis ja Bonnis.

Jan Palmstierna kuulub Rootsi tuntud Palmstiernade aadlisuguvõsasse, tema tiitel on krahv. 

2011. aastal andis president Toomas Hendrik Ilves talle Maarjamaa Risti I klassi teenetemärgi.

## Välislingid
* Jan Palmstierna Rootsi äriauhindade lehel
Littoinen

**Littoinen** on küla Soomes Kaarina linna ja Lieto valla piiril. Külas asub Littoistenjärvi järv. Asula tekkis 1739 rajatud kangavabriku juurde. Alates 1899 läbib küla raudtee, kuid tänapäeval Helsingi–Turu rongid seal ei peatu. Külas tegutses 1969. aastani tekstiilivabrik.

1907 hüppas Littoises liikuvalt rongilt maha salapolitsei eest põgenev Lenin. Seda sündmust meenutab mälestuskivi.
Rašid Nurgalijev

**Rašid Nurgalijev** (vene keeles Рашид Гумарович Нургалиев; sündinud 8. oktoobril 1956 Kasahstanis Kostanaj oblastis) on Venemaa julgeolekutöötaja. Ta oli Venemaa Föderatsiooni siseminister 9. märtsist 2004 kuni 21. maini 2012. Tal on armeekindrali auaste (27. detsembrist 2005) ja majandusteaduste kandidaadi kraad.

Rašid Nurgalijev lõpetas 1979 O. W. Kuusineni nimelise Petroskoi riikliku ülikooli.

Aastatel 1979–1981 töötas ta Karjala ANSV Nadvoitsi asula kooli füüsikaõpetajana.

1981 asus ta teenistusse Karjala ANSV Riikliku Julgeoleku Komitees: töötas Kalevala rajooniosakonna ja Kostomuški linnaosakonna operatiivvolinikuna, oli Medvežegorski riikliku julgeoleku rajoonijaoskonna ja Karjala Vabariigi terrorismivastase osakonna ülem.

1995 viidi Nurgalijev üle teenistust jätkama Venemaa Föderaalse Vastuluureteenistuse keskasutusse ja selle reorganiseerimise järel Venemaa Föderatsiooni Föderaalsesse Julgeolekuteenistusse, kus teenis organisatsioonilis-inspektorvalitsuses peainspektorina ning Sisejulgeolekuvalitsuse osakonnajuhatajana.

Aastatel 1998–1999 teenis Nurgalijev Venemaa presidendi kontrolli peavalitsuses osakonnajuhatajana.

Aastatel 1999–2000 oli ta Venemaa Föderaalse Julgeolekuteenistuse majandusjulgeoleku departemangu salakauba ja ebaseadusliku naгkootikumise käitlemise vastu võitlemise valitsuse ülem.

Aastatel 2000–2002 oli Nurgalijev FSB direktori asetäitja, inspektorvalitsuse ülem. 

2002. aasta juunis määrati Nurgalijev Venemaa siseministri esimeseks asetäitjaks ja kriminaalmiilitsa ülemaks. Ta juhtis siseministeeriumi organiseeritud kuritegevuse ja uimastikaubandusega tegeleva allüksuse tööd, sealhulgas võitlust rahvusvahelise terrorismi ja ekstremismiga.

2004. aasta jaanuarist oli Nurgalijev Venemaa siseministri kohusetäitja. Sama aasta märtsis määrati ta siseministriks.

Alates 2006. aasta veebruarist on Nurgalijev ametikohast lähtudes Venemaa Rahvusliku terrorismivastase komitee liige ja komitee esimehe asetäitja.

Tema ametiajal siseministrina nimetati 2011. aastal miilits ümber politseiks ja algatati ümberakrediteerimine, mille käigus vähendati politsei isikkoosseisu enam kui viiendiku võrra. Augustis 2011 väitis Nurgalijev, et selle kava rakendamise käigus on korruptsioon tema ministeeriumis välja juuritud. 

Kohe pärast Dmitri Medvedevi saamist peaministriks, vabastati Nurgalijev siseministri kohalt. 2012–2023 oli ta Venemaa Julgeolekunõukogu sekretäri asetäitja ning alates jaanuarist 2023 on ta Julgeolekunõukogu sekretäri esimene asetäitja.

## Isiklikku

Rašid Nurgalijev on abielus. Tal on kaks poega, kes on mõlemad ohvitserid. Nurgalijev on rahvuselt tatarlane.

## Viited

## Välislingid
* Lentapedia artikkel Rašid Nurgalijevist
Nõukogude Liidu marssal

**Nõukogude Liidu marssal** (vene keeles *Маршал Советского Союза*) oli *[[de facto]]* Nõukogude Liidu kõrgeim sõjaväeline auaste (*[[de iure]]* oli kõrgeim auaste Nõukogude Liidu generalissimus, mida kandis vaid Jossif Stalin).

## Ajalugu
Auaste asutati 22. septembril 1935 NSV Liidu Kesktäitevkomitee ja NSV Liidu Rahvakomissaride Nõukogu määrusega, see loodi Tööliste ja Talupoegade Punaarmee või Tööliste ja Talupoegade Merelaevastiku isikkoosseisule. Nõukogude Liidu marssali vaste mereväes oli Nõukogude Liidu laevastikuadmiral.  

Esimesena anti auaste 21. novembril 1935 viiele isikule: Vassili Blücherile, Semjon Budjonnõile, Aleksandr Jegorovile, Mihhail Tuhhatševskile ja Kliment Vorošilovile. Neist kolm: Tuhhatševski, Blücher ja Jegorov hukati hiljemalt kolme aasta pärast. 

Nõukogude Liidu marssal oli NSV Liidu kõrgeim sõjaväeline auaste kuni 26. juunini 1945, mil Jossif Stalin sai Nõukogude Liidu generalissimuse auastme, olles Nõukogude ajaloos ainuke isik, kes selle auastme sai. Pärast tema surma 5. märtsil 1953 oli Nõukogude Liidu marssal taas NSV Liidu kõrgeim auaste.

Kokku anti Nõukogude Liidu marssali auaste 41 isikule. Algul anti seda sagedamini, nii et korraga oli elus kümmekond marssalit, pärastpoole harvemini. Viimasena sai selle auastme NSV Liidu kaitseminister Dmitri Jazov 1990. aasta aprillis. Jazov oli viimane elus olev Nõukogude Liidu marssal, kes suri alles 2020. aastal. 

Pärast Nõukogude Liidu lagunemist 1991. aastal lõpetati auastme väljaandmine. 1993 kehtestati selle asemel Venemaa marssali auaste, mida on läbi aegade välja antud vaid korra: 11. novembril 1997 Igor Sergejevile. Nõukogude Liidu marssali auastet ei tunnistatud kehtetuks ega asendatud Venemaa marssali auastmega. 

Auastme pälvinud isikud olid üldiselt kaadrisõjaväelased, neli neist olid ka sõjaväelisi ametikohti täitnud poliitikategelased: Stalin, Lavrenti Beria, Nikolai Bulganin ja Leonid Brežnev. Beria sai marssali auastme sellepärast, et kogu KGB isikkoosseis võrdsustati sõjaväelastega ja julgeolekutöötajate erilised auastmed asendati automaatselt vastavate sõjaväeliste auastmetega.  

Kuuelt Nõukogude Liidu marssalilt võeti marssali auaste hiljem ära. Need olid Tuhhatševski, Blücher, Jegorov, Grigori Kulik, Beria ja Bulganin. Sealjuures Blücher suri ülekuulamise ajal peksmise tagajärjel, kui ta oli veel marssal, ja marssali auaste võeti talt ära postuumselt. Bulganin alandati kindralpolkovnikuks.Tuhhatševski, Blücher, Jegorov ja Kulik rehabiliteeriti postuumselt ning neile anti marssali auaste tagasi. Beria ja Bulganin oma auastet tagasi ei saanud. 

## Nõukogude Liidu marssalid 1935−1991

## Viited


## Vaata ka
*Marssal
Aleksandr Jegorov

**Aleksandr Jegorov** (vene keeles Александр Ильич Егоров; 25. oktoober (vkj 13. oktoober) 1883 Buzuluk, Samara kubermang, Venemaa Keisririik – 22. veebruar 1939 Moskva) oli Nõukogude Liidu sõjaväelane, üks viiest esimesest Nõukogude Liidu marssalist (1935).

Ta astus 1901 vabatahtlikuna 4. Niasviži grenaderipolku. 1902 astus ta Kaasani junkrute jalaväekooli ja sai kohe allohvitseri auastme. 5. mail (vkj. 22. aprillil) 1905, seoses kooli lõpetamisega sai ta alamporutšikuks. 10. novembril 1908 sai ta porutšikuks, 22. novembril (vkj. 15. novembril) staabikapteniks, 12. juunil (vkj. 30. mail) 1916 kapteniks, 10. detsembril (vkj. 27. novembril) 1916 alampolkovnikuks ja 22. novembril (vkj. 9. novembril) 1917 polkovnikuks. Ajutise valitsuse bürokraatia tõttu ülendati ta polkovnikuks valitsuse korraldusega, mis oli alla kirjutatud pool kuud pärast Oktoobrirevolutsiooni, millega see valitsus kukutati.

Oma autobiograafia järgi hakkas ta 1904 toetama esseere ja astus 1909 nende erakonna liikmeks. Esseeriks jäi ta kuni Oktoobrirevolutsioonini. Kuid jaanuaris 1918 liitus ta juba Punaarmeega.

26. septembrist 1935 kuni 11. maini 1937 oli ta Tööliste ja Talupoegade Punaarmee Kindralstaabi ülem.

Veebruaris 1937 külastas Eestit, arreteeriti 27. märtsil 1938 ja hukati. Rehabiliteeriti 1956. aastal.

## Kirjandus
* Marssal Jegorov saabus Tallinna. Uus Eesti, 23. veebruar 1937, nr. 54, lk. 2.

## Välislingid
* Nõukogude Vene marssal Jegorovi vastuvõtt Balti jaamas
Toamasina Ülikool

**Toamasina Ülikool** on ülikool Madagaskaril Toamasina linnas. 1988. aastani oli see osa Madagaskari Ülikoolist.

## Välislingid
*Koduleht
Tveri karjala keel

**Tveri karjala keel** (*tiverin karielan kieli*) on karjala keele murre, mis tänu kauasele isolatsioonile sugulaskeeltest säilis arhailisemas vormis kui teised karjala keele murded.

Tverikarjala keel kuulub läänemeresoome keelte hulka ning seda räägib 14 600 karjalast Tveri ja Moskva oblastis.

## Vaata ka
*Karjala keel
William Quantrill

**William Clarke Quantrill** (ka **Quantrell**; 31. juuli 1837 – 6. juuni 1865) oli lõunaosariikide sisside väepealik Ameerika Ühendriikide kodusõjas. 

Ta oli pärit Ohio osariigist. Enne kodusõda oli ta õpetaja ja talunik. Ta ei allunud Lõuna regulaarväele, ent ülendati regulaarväe poolt sellegipoolest kapteniks. Korraldas augustis 1863 sisside ühendväega kättemaksuaktsioonina veresauna Lawrence'i linnas Kansase osariigis. Suri Kentuckys Taylorsville'is kuulihaavast. Teda on peetud nii külmavereliseks mõrtsukaks – pärast seda, kui põhjaosariikide armeeüksustele anti käsk vangi langenud sisse mitte ellu jätta (vastavalt kindral Hallecki määrusele nr 2 13. märtsil 1862 käsitleti vangi langenud lõuna sisse mitte sõjavangidena, vaid röövlite ja mõrtsukatena, kes kõik hukatakse), vastasid nood samaga – kui ka uljaks ratsakangelaseks. Sõja järel levis kuuldusi, nagu jäänuks ta tegelikult ellu.
Faro

**Faro** on kaardimäng. 

See oli üks 18. ja 19. sajandi populaarsemaid kaardimänge, mille käigus mängijad tegid teatud kaartidele panuseid. Kaardisegajast võeti kaotuskaart, millele tehtud panused läksid pangale, ja võidukaart, millele panustanud võitsid. Faromängus oli pankuril ehk kaarditõmbajal mitmeid sohitegemise viise. Ausas faros on nii pankuril kui ka mängijatel võrdne võimalus võita, seetõttu kohtab tänapäeval seda mängu kasiinodes väga harva.
Copperheads

**Copperheads** (tõlkes 'vaskpead') oli demokraatide sõjavastane poliitiline rühmitus Ameerika Ühendriikides. Olles vormiliselt Põhjaosariikide meelsed, nõudsid nad sõja kohest lõpetamist ning vabariiklaste ja president Abraham Lincolni võimult kõrvaldamist. Lincoln laskis mitmeid vaskpäid kohtuta vanglates hoida. Sisuliselt kaldusid vaskpead lõunaosariiklaste poolele, soovitades põhja sõduritel deserteeruda ja lõuna vangidel põgeneda või vangilaagrid üle võtta. Neid peeti Lõuna sõpradeks Põhjas.
Dixie (laul)

"**Dixie**" (ka "**I Wish I Was in Dixie**", "**Dixie's Land**") on Ameerika laul.

"Dixie" kirjutati 1859 minstrelite (neegriteks võõbatud valgete) trupile. Selle sõnad on orjusest vabastatud neegrist, kes soovib oma istandusse tagasi. Lõunaosariikide eraldumisega sai "Dixie" viis nende mitteametlikuks hümniks, sõnad tehti uued. Pole välistatud, et viis pärineb neegritelt.

## Vaata ka

*Diksiländ
Joseph Orville Shelby

**Joseph Orville Shelby** (12. detsember 1830 – 13. veebruar 1897) oli Ameerika Ühendriikide kodusõja aegne Konföderatsiooni sõjaväelane ja üks tuntumaid lõunaosariikide ratsaväejuhte.

Ta oli kodusõjas lõunaosariikide ratsaväe kindral. Shelby tegi Missouri osariigis Missouri vabatahtlikega (nn Raudbrigaadiga) edukaid ja vastasele suurt kahju tekitanud pikki ründeretki. 

Shelby osales ka Wilson's Creeki lahingus (1861), mis oli üks olulisemaid varajasi konflikte läänerinde tegevuses.

Pärast sõja lõppu keeldus ta alistumast ning siirdus koos umbes 600 mehega Mehhikosse, otsides võimalust jätkata elu väljaspool Ameerika Ühendriike. Hiljem naasis ta siiski Ameerika Ühendriikidesse, kus tegutses ettevõtjana ja töötas ka föderaalvalitsuse ametnikuna.
Jean Cocteau

**Jean Maurice Eugène Clément Cocteau** (5. juuli 1889 Maisons-Laffitte –  11. oktoober 1963 Milly-la-Forêt) oli prantsuse kirjanik, kunstnik ja filmilavastaja. Ta oli üks 20. sajandi silmapaistvamaid avangardkunstnikke ning avaldas suurt mõju muu hulgas sürrealistlikule ja dadaistlikule liikumisele.

## Tunnustus
*1957 – valiti Ameerika Kunstide ja Kirjanduse Akadeemia välisliikmeks

## Teosed eesti keeles
* "Kolm näidendit" (*Inimese hääl; Hoolimatu armuke; Hirmsad vanemad*). Prantsuse keelest tõlkinud Tatjana Hallap, Häidi Kolle ja Henno Rajandi, järelsõna: Tatjana Hallap. Tallinn, Loomingu Raamatukogu 1978, nr 15/17, 128 lk
* "Oopium: mürgi mõju lahtumise päevik; Ingel Heurtebise; Eiffeli torni noorpaar". Tõlkinud ja eessõna: Hasso Krull. EÜS Veljesto kirjastus, Tartu 1997, 248 lk; ISBN 9985908562
* "Kohutavad lapsed; Orpheus; Inimese hääl; Kirjutusmasin" (*Les enfants terribles; Orphée; La voix humaine; La machine à écrire*). Tõlkinud Tatjana Hallap. Sari Europeia, nr 59. Perioodika, Tallinn 1999, 288 lk; ISBN 5797906899
* "Ristilöömine" (poeem). Prantsuse keelest tõlkinud Ilmar Laaban, saateks: U. U. (= Udo Uibo) – Looming 1999, nr 4, lk 518–528
* "La Crucifixion 1–25 = Ristilöömine 1–25" (poeem). Tõlkinud Ilmar Laaban – I. Laabani teoses "Magneetiline jõgi: värsitõlked prantsuse ja rootsi luulest", Eesti Keele Sihtasutus, Tallinn 2001, lk 108–157; ISBN 9985933273
* Eessõna teosele: Édith Piaf, "Õnnepeole". Tõlkinud Sirje Keevallik ja Lauri Leesi. Tänapäev, Tallinn, Tänapäev 2010; ISBN	9789985628850

## Kirjandus
* Vladimir Fedorovski, "Vene balleti kulissidetagune ajalugu: Djagilevist Picassoni, Cocteau'st Stravinski ja Nurejevini". Prantsuse keelest tõlkinud Kaja Riesen. Olion, Tallinn 2004, 152 lk; ISBN 9985663659

## Viited

## Välislingid

* Linnar Priimägi, "Jean Cocteau: joonistus, alastus, meelelisus ning isiksus" – Eesti Ekspress 28. juuni 2001, lk B12–B13
Jayhawkers

**Jayhawkers** (kullpasknäärid) olid Ameerika Ühendriikide kodusõjas Kansase osariigi põhjaosariiklastest sissid ja poolsõjaväelised rühmitised. Nimetus pärinevat kullaotsijatelt, keda inspireerisid kulle kiusavad pasknäärid. Praegu kasutusel Kansase osariigi spordiklubide nimetusena.
Bushwhackers

**Bushwhackers** ('võsahulgused') olid Ameerika Ühendriikide lõunaosariiklastest sissid, kes tegutsesid USA kodusõja ajal peamiselt Missouri osariigis, aga ka mujal. 

Nad ei allunud lõunaosariikide regulaararmee käsuliinile, vaid tegutsesid omapäi. Võsahulguste rühmad moodustusid noortest, sageli teismelistest meestest, kes üritasid kaitsta oma kodukohti põhjaosariiklastest sissetungijate eest. Sageli oli nende pereliikmeid juba hukatud ja nende vara hävitatud. Reeglina polnud neil pistmist orjandusega, siiski olid Põhja sõjajõudude kõrval nende peamisi sihtmärke mustanahalised ja sakslased. Nende tegevus jätkus mõnel pool ka pärast kodusõja ametlikku lõppu.

Tuntud võsahulguseid:
William Clarke Quantrill,
John Singleton Mosby,
William T. Anderson ehk "Bloody Bill",
John Thrailkill,
Charles Fletcher Taylor,
George Todd,
Archie J. Clement,
John McCorkie,
Thomas Coleman Younger,
Riley Crawford
jt.

Põhjaosariigi kindralid kuulutasid võsahulgused mitte sõdivaks pooleks, vaid „bandiitideks“, kelle puhul vange ellu ei jäeta. Võsahulgused talitasid vastastega samuti.

USA kirjanik Daniel Woodrell on võsahulguste võitlustest ja Lawrence'i veretööst kirjutanud 1986 ilmunud raamatu "Woe to Live On" (eesti keeles "Häda ellujäänuile", ilmunud kirjastuses Jumalikud Ilmutused, 2009). Romaani põhjal on Hollywoodis 1999 lavastatud film "Ride with the Devil" (eestikeelse pealkirjaga "Kuradiga sadulas"), režissöör Ang Lee, peaosas Tobey Maguire. Võsahulgustest on tehtud teinegi film, 1976 lavastatud "The Outlaw Josey Wales" ("Lindprii Josey Wales"), režissöör ja peaosas Clint Eastwood.
Eufemism

**Eufemism** ehk **peitesõna** on mahendav väljend või sõna, mida kasutatakse ebasündsa või teatavas situatsioonis sobimatuks peetava sõna või väljendi asemel. 

Eufemismi antonüüm on düsfemism, mis on kas solvava tähendusega või irooniline peitesõna või -väljend.

Sõna "eufemism" tuleneb vanakreeka sõnast ** (*eufemia*), mis tähendab heaendeliste sõnade kasutust, mis omakorda tuleneb vanakreeka sõnatüvedest *eû* () ehk 'hea, hästi' ning *phḗmē* (φήμη) 'prohvetlik kõne; kuulujutt, jutt'. Eufemism viitas heaendeliste sõnade kasutamisele halvaendeliste sõnade asemel.

### Kasutamise põhjused
Eufemisme kasutatakse koomilisuse eesmärgil või selleks, et sõna või väljendi tõelist tähendust hajutada või varjata. Eufemisme tarvitatakse ka vandumise vältimiseks või tabuks peetavatest teemadest (näiteks seks, väljaheited, surm) n-ö viisakamal moel rääkimiseks.

Ajalooliselt olid eufemismid levinud küttimisel ja kalastamisel, et saaklooma mitte eemale peletada. Eufemistlikud on ka näiteks edu soovimise ütlused nagu "Kivi kotti!" (jahi- või kalamehele) ning uuemal ajal levinud "Nael kummi!" (autojuhile) ja "Head põrumist!" (eksami sooritajale).

Sündsuse ja heade kommete nõuded on kaasa toonud varjatud kehaosade ja suguakti kirjeldavate sõnade vältimist ja/või nende asemele viisakamate väljendite otsimist. Näiteks *perse* asemel *pee, nimetamata koht, pehme koht, tagumik, taguots, tagument, tagumentum, patarei, kannikad, ahter*, *istumine, istmik*, lastekeelne *pepu*. Anatoomia ja füsioloogia valdkondades on kasutatud ladinakeelseid sõnu.

Ka tänapäeval, kus vajadus eufemismide järele peaks olema väiksem (me ei sõltu enam nii palju loodusest ning taandunud on hirm loodusnähtuste ja loomade ees), esineb rohkelt eufemisme. Näiteks poliitikas *konstruktiivne lähenemine* (hrl tähenduseta), konkreetse *Rootsi esindaja* asemel ebamäärane *ühe Skandinaavia riigi esindaja*, *vaesuspiiri* asemel *toimetulekupiir*; majanduses *raha* või *summade* asemel *vahendid*, *hindade tõstmise* asemel *hindade korrigeerimine*; pedagoogikas *kooli poolelijätjad* asemel *kontingendi kadu*.

### Moodustamisviisid
#### Perifraas ehk ümberütlus
Näiteks öeldakse *joodiku* asemel *alkoholilembene mees* (või *naine*); *purjus* asemel *ebakaine, ebakaines olekus, alkoholijoobes, kaaluta olekus*; *prostituutide* asemel *kompleksivabad tüdrukud, sekstöötajad, müüdava armastuse preestrinnad*; *kukkus* asemel *võttis maaga kontakti*; *korvpallur sõimas kohtuniku läbi* asemel *korvpallur kasutas kohtuniku suhtes verbaalseid mõjutusvahendeid.*

#### Üldisem või ebamäärasem sõna täpse, otseütleva asemel
Näiteks *on rase* asemel *kannab, on sedapsi* või perifraasid *ootab peenikest peret, on käima peal, on palli alla neelanud*; *WC* asemel *kus keiser jala käib*, *hea koht; laiskuse* asemel *viitsimatus.*

#### [[Võõrsõna]] [[omasõna]] asemel
Näiteks *peenis, ekskremendid.*

#### [[Lühendis]]
Näiteks *ell, p...* või *pee.*

#### Moonutis
Näiteks slängisõnad *pelts, pelta, peller* (< *peldik*)*, kemps, kemmer, kemmergiine* (< *kemmerg*).

### Levinumad näited

## Viited
Tihhon Rabotnov

**Tihhon Aleksandrovitš Rabotnov** (vene keeles Тихон Александрович Работнов, 6. august (24. juuli vkj) 1904 Jaroslavl – 16. september 2000 Moskva) oli vene botaanik ja fütotsönoloog, niidutaimestiku uurija.

1924 lõpetas ta Jaroslavli Riikliku Ülikooli agronoomiateaduskonna. Samal aastal asus ta tööle Riiklikus Niiduinstituudis (tänapäeval Ülevenemaaline V.R. Viljamsi nimeline Söötade Teadusliku Uurimise Instituut) Moskva oblastis Lobnjas. Seal töötas ta kuni pensioniea saabumiseni 1967. aastal, üle 40 aasta.

1936 sai ta põllumajandus- ja bioloogiateaduste kandidaadiks, 1947 bioloogiadoktoriks (doktoritöö: "Mitmeaastaste rohttaimede elutsükkel ja nende asurkondade fenotüüpiline koostis niitudel").

Paralleelselt töötas ta Moskva ülikoolis. Ta õpetas kursusi "Niidu majandamine" (alates 1948), "Fütotsönoloogia" (1968–1994) ja "Geobotaanika ajalugu" (kuni 1998). 1968–1981 juhatas ta ülikooli bioloogiateaduskonna geobotaanika kateedrit.

Rabotnov valmistas ette umbes 30 teaduste kandidaati ja avaldas 500 teadustööd. Välismaal oli ta üks enim tsiteeritud vene botaanikutest.

Tema naine oli keemiadoktor ja -professor Revekka Burštein (1904–1992).

Eestis olid tema töödest mõjustatud Kaljo Porki uurimused.
Albaania Eurovisiooni lauluvõistlusel

**[[Albaania]]** on osalenud **[[Eurovisiooni lauluvõistlus]]el** alates 2004. aastast, kui Anjeza Shahini saavutas lauluga "The Image Of You" 7. koha. Kuna jõuti esikümnesse, pääses Albaania 2005. aastal automaatselt finaali. Albaaniat esindas Ledina Çelo, kes esitas laulu "Tomorrow I Go". 

Ledina ei saavutanud samasugust edu kui Anjeza. Ta sai finaalis 16. koha, mis tähendas, et 2006. aastal pidi Albaania taas poolfinaalis osalema. 2006. aastal esindas Albaaniat Luiz Ejlli, kes oli toona esimene Albaaniat esindanud meesartist ning esimene, kes laulis albaania keeles. Albaania aga finaali ei pääsenud. Finaali ei jõudnud ka Frederik Ndoci 2007. aastal.

Albaaniat 2008. aastal teises poolfinaalis esindanud Olta Boka pääses finaali ja sai seal 16. koha. 2009. aastal esindas Albaaniat Kejsi Tola, kes saavutas lauluga "Carry Me in Your Dreams" poolfinaalis 7. koha ja finaalis 17. koha. 2010. aastal esindas Albaaniat Juliana Pasha lauluga "It's All About You", mis jäi finaalis 16. kohale.

2012. aastal saavutas Rona Nishliu lauluga "Suus" viienda koha, mis on seni Albaania parim koht Eurovisiooni lauluvõistlusel.

## Osavõtt

## Hääletamise ajalugu (2004–2024 finaalid)
Albaania on *andnud* kokku kõige rohkem punkte järgmistele riikidele:

Albaania on *saanud* kokku kõige rohkem punkte järgmistelt riikidelt:

## Galerii

Fail:Anjeza Shahini - Albania 2004 Final.jpg|Anjeza Shahini Istanbulis (2004)
Fail:Ndoci 2007 Eurovision.jpg|Frederik Ndoci ja Aida Ndoci Helsingis (2007)
Fail:Flickr - proteusbcn - Semifinal 2 Eurovision 2008 (29).jpg|Olta Boka Belgradis (2008)
Fail:Kejsi Tola.jpg|Kejsi Tola Moskvas (2009)
Fail:Juliana Pasha, Albania.jpg|Juliana Pasha Oslos (2010)
Fail:Rona Nishliu Eurovision 2012 Baku Semi-Final.jpg|Rona Nishliu Bakuus (2012)
Fail:ESC2013 - Albania 01.jpg|Adrian Lulgjuraj ja Bledar Sejko Malmös (2013)
Fail:ESC2014 - Albania 01.jpg|Hersi Matmuja Kopenhaagenis (2014)
Fail:20150515 ESC 2015 Elhaida Dani 7496.jpg|Elhaida Dani Viinis (2015)
Fail:ESC2016 - Albania 10.jpg|Eneda Tarifa Stockholmis (2016)
Fail:ESC2017 - Albania 01.jpg|Lindita Kiievis (2017)
Fail:Eugent Bushpepa (Albania).jpg|Eugent Bushpepa Lissabonis (2018)
Fail:Eurovision 2019 Albania.jpg|Jonida Maliqi Tel Avivis (2019)


## Vaata ka
* Festivali i Këngës

## Välislingid
* Eurovisioon.ee – Albaania
* Eurovisiooni lauluvõistluse koduleht
* Kõigi Albaania laulude laulusõnad
Vladimir Beklemišev

**Vladimir Nikolajevitš Beklemišev** (22. september 1890 Grodno – 4. september 1962 Moskva) oli vene zooloog-entomoloog ja parasitoloog.

Tema üheks tuntumaks tööks on selgrootute võrdleva anatoomia käsiraamat, mis ilmus kolmes trükis (1944, 1950, 1964). Ta on ka konsortsiumi mõiste kasutuselevõtjaid ökoloogias.

## Välislingid
*Lühiülevaade Beklemiševi teoreetilistest vaadetest
Leonti Ramenski

**Leonti Grigorjevitš Ramenski** (vene keeles Леонтий Григорьевич Раменский; 18. juuni 1884 Peterburi – 27. jaanuar 1953 Moskva) oli NSV Liidu botaanik ja ökoloog.

1908 osales ta ekspeditsioonil Kamtšatkale. Ekspeditsiooni juhtis F.P. Rjabušinski ning see uuris Kamtšatka soid ja järvi ning õppis tundma sealseid samblaid ja veetaimi. Ta kirjeldas üksikasjalikult sealseid järvi ja Paratunskaja tundrat ning aitas ilma vaadelda. Koos teiste ekspeditsiooni liikmetega uuris ta Tarjinski lahte, mida tänapäeval nimetatakse Krašeninnikovi laheks, Paratunskaja orgu, Korjaki Sopkat ja Avatša tundrat.

Ta lõpetas 1916 Petrogradi ülikooli. 1911–1928 töötas ta Voroneži kubermangus, sealhulgas Voroneži ülikoolis. 1935 sai ta bioloogiadoktoriks.

Alates 1928 töötas ta Soo- ja Niidukultuuride Riiklikus Instituudis, mis nimetati hiljem ümber V.R. Williamsi nimeliseks Üleliiduliseks Söötade Teadusliku Uurimise Instituudiks. 1932–1934 üldistati tema juhtimisel andmeid eri tüüpi niitude leviku kohta NSV Liidu oblastites ja liiduvabariikides. Ta vastutas nende andmete eest kogu NSV Liidu ulatuses. Tema tööd fütotsönooside kohta said laia tunnustuse osaliseks ning soodustasid heinamaade ja karjamaade ratsionaalset kasutamist.

Ramenski oli üks maastikumorfoloogia alusepanijaid. Tema järgi on geograafiline maastik kindel maa-ala, millel on ühesugune teke ja minevik, ühesugune geoloogiline aluspõhi, reljeef ja kliima, hüdroloogilised ja soojuslikud tingimused ning biotsönoosid.

Ramenski oli taimkatte diskreetsuse kontseptsiooni kriitik. Ta oli seisukohal, et iga liigi levila on isesugune ning mingi piirkonna kliima ja teiste elutingimuste muutudes muutub sealsete liikide levila ja arvukus levila piires teistest liikidest sõltumatult. Ramenski järgi on taimkate taimeliikide asurkondade katkematu mosaiik, mida seovad omavahel sarnased keskkonnatingimused. Sellega astus ta vastu Vladimir Sukatšovi teooriale, mille järgi olid maastikud nagu mingid superorganismid, mis oleks võimaldanud looduses maastikele kindlaid piire tõmmata. Sukatšovi seisukohad olid väga mõjukad, seetõttu oli Ramenski oma elu ajal põlu all ja kogu tema tunnustus on saabunud alles surma järel.

Ta kirjeldas paljude niidutaimeliikide autökoloogilisi parameetreid.
Andorra Eurovisiooni lauluvõistlusel

**[[Andorra]]** on osalenud **[[Eurovisiooni lauluvõistlus]]el** kuus korda. 

Debüteeriti 2004. aasta Eurovisiooni lauluvõistlusel 2004. aastal İstanbulis. Andorra ei ole kunagi finaali pääsenud. Enne debüteerimist olid andorralased võistlusest väga huvitatud, kuid kohalik ringhääling seda ei edastanud (võistlust sai vaadata Prantsusmaa ja Hispaania telekanalite kaudu). 2007. aasta Eurovisiooni lauluvõistlusel ennustati Andorrale edasipääsu, kuid poolfinaalis jäädi 12. kohale ning finaali ei pääsetud. Andorra on andnud finaalides Hispaaniale iga kord 12 punkti, välja arvatud ainult 2007. aastal.

Andorra pole pärast 2009. aastat lauluvõistlusel rahapuuduse tõttu osalenud.

Andorra ringhääling RTVA teatas märtsis 2019, et nad on valmis Kataloonia ringhäälinguga Televisió de Catalunya (TVC) Eurovisiooni lauluvõistlusel osalemisel koostööd tegema. Need ringhäälingud tegid koostööd ka aastal 2004, kui Andorra debüteeris. Mais 2019 kinnitas RTVA 2020. aasta lauluvõistlusel mitteosalemist. Andorra valitsev erakond Demokraadid Andorra Eest (Demòcrates per Andorra) teatas novembris 2019, et RTVA plaanib Eurovisiooni lauluvõistlusele naasta, kuid enne tuleb teha kulude hindamine. Andorra naasmist Eurovisiooni lauluvõistlusele on toetanud Andorra turismiministeerium ja paljud endised Andorra esindajad Eurovisiooni lauluvõistlusel. 15. mail 2020 ütles Andorra esindaja 2009. aasta Eurovisiooni lauluvõistlusel Susanne Georgi, et on taganud rahastamise riigi naasmiseks lauluvõistlusele. 1. augustil 2020 teatas Georgi, et koosolekul Andorra peaministri Xavier Espot Zamoraga leppisid nad suuliselt kokku, et riik naaseb lauluvõistlusele 2022. aastal, pärast koroonapandeemia loodetavat lõppu.

## Osavõtt

## Hääletamise ajalugu (2004–2009)
Andorra on *andnud* kokku kõige rohkem punkte järgmistele riikidele:

Andorra on *saanud* kokku kõige rohkem punkte järgmistelt riikidelt:

## Galerii

Marta Roure 2.jpg|Marta Roure Istanbulis (2004)
ESC 2007 Andorra - Anonymous - Salvem el mon.jpg|Anonymous Helsingis (2007)
Gisela eurovision 2008.jpg|Gisela Belgradis (2008)


## Viited

## Välislingid
* Eurovisioon.ee – Andorra
* Eurovisiooni lauluvõistluse koduleht
* Andorra kõikide laulude laulusõnad
Armeenia Eurovisiooni lauluvõistlusel

**[[Armeenia]]** tegi debüüdi **[[Eurovisiooni lauluvõistlus]]el** 2006. aastal Ateenas. Armeeniat esindas André lauluga "Without Your Love". Et Armeenia osales lauluvõistlusel esimest korda, pidi André läbima ka poolfinaali. Finaalõhtul saavutati 8. koht.

Kuni 2011. aastani pääses Armeenia alati poolfinaalist finaali ning lõpetas finaalis esikümnes. 2011. aastal jäi Armeenia lauluga "Boom Boom" poolfinaalis 12. kohale ning seega ei pääsenud esimest korda finaali.

2014. aasta Eurovisioonil kordas Aram Mp3 lauluga "Not Alone" Armeenia kõige paremat kohta, kui saavutas neljanda koha.

## Osavõtt

## Hääletamise ajalugu (2006-2024 finaalid)
Armeenia on *andnud* kokku kõige rohkem punkte järgmistele riikidele:

Armeenia on *saanud* kokku kõige rohkem punkte järgmistelt riikidelt:


ESC 2007 Armenia - Hayko - Anytime you need.jpg|Hayko Helsingis (2007)
ESC 2008 - Armenia - Sirusho, 1st semifinal.jpg|Sirusho Belgradis (2008)
Eva Rivas - May 2010 Semifinal.jpg|Eva Rivas Oslos (2010)
ESC2013 - Armenia 01.jpg|Dorians Malmös (2013)
ESC2014 - Armenia 01.jpg|Aram Mp3 Kopenhaagenis (2014)
20150515 ESC 2015 Genealogy 6153.jpg|Genealogy Viinis (2015)
ESC2016 - Armenia 06.jpg|Iveta Mukutšhjan Stockholmis (2016)
Artsvik (Armenia). Photo 363.jpg|Artsvik Kiievis (2017)
ESC2019-Armenia.jpg|Srbuk Tel Avivis (2019)


## Välislingid
* Eurovisioon.ee – Armeenia
* Eurovisiooni lauluvõistluse koduleht
* eurovision.am
Aserbaidžaan Eurovisiooni lauluvõistlusel

**[[Aserbaidžaan]]** tegi oma debüüdi **[[Eurovisiooni lauluvõistlus]]el** 2008. aastal Belgradis pärast seda, kui Aserbaidžaani telekanal İctimai Televiziya (İTV) sai EBU aktiivseks liikmeks. İTV oli näidanud võistlust ka varem, ostes EBU-lt edastusõiguse.

2007. aasta Eurovisiooni lauluvõistlusel oli  tahtnud osaleda Aserbaidžaani rahvuslik telekanal AzTV, kuid EBU reeglid ei lubanud seda, sest AzTV polnud EBU aktiivne liige. AzTV ei saanud 18. juunil 2007 EBU liikmestaatust, sest kanalit peeti liiga sõltuvaks Aserbaidžaani valitsusest.

5. juulil 2007 sai liikmestaatuse İTV ning 15. oktoobril 2007 sai İTV õiguse osaleda Eurovisiooni lauluvõistlusel.

Aserbaidžaan oli viimane Kaukaasia riik, kes lauluvõistlusega liitus. Esimesena liitus 2006. aastal Armeenia. Gruusia liitus 2007. aastal. Aserbaidžaan kvalifitseerus oma esimesel korral finaali ning saavutas 132 punktiga 8. koha.

2011. aastal esindasid Aserbaidžaani Eldar & Nigar lauluga "Running Scared", mille autorid on rootslased Stefan Örn, Sandra Bjurman ja Lain Farguhanson. Laul võitis võistluse 221 punktiga.

2018. aastal ei pääsenud Aserbaidžaan esimest korda finaali. Seejuures poolfinaalis jäädi 11. kohale.

## Osavõtt

## Hääletamise ajalugu (2008–2024 finaalid)
Aserbaidžaan on *andnud* kokku kõige rohkem punkte järgmistele riikidele:

Aserbaidžaan on *saanud* kokku kõige rohkem punkte järgmistelt riikidelt:

## Korraldatud Eurovisiooni lauluvõistlused

## Galerii

ESC 2008 - Azerbaijan - Elnur and Samir 1st semifinal.jpg|Elnur & Samir Belgradis (2008)
Aysel and Arash semifinal.jpg|Aysel & Arash Moskvas (2009)
Safura Alizadeh - May 2010 Semifinal.jpg|Safura Oslos (2010)
Ell & Nikki - Azerbaijan (Eurovision Song Contest 2011).jpg|Ell & Nikki Düsseldorfis (2011)
Sabina Babayeva (Eurovision Song Contest 2012).jpg|Sabina Babayeva Bakuus (2012)
ESC2013 - Azerbaijan 03.jpg|Farid Mammadov Malmös (2013)
ESC2014 - Azerbaijan 08.jpg|Dilara Kazimova Kopenhaagenis (2014)
20150516 ESC 2015 Elnur Huseynov 8202.jpg|Elnur Hüseynov Viinis (2015)
ESC2016 - Azerbaijan 25.jpg|Samra Stockholmis (2016)
Dihaj (Azerbaijan). Photo 453.jpg|Dihaj Kiievis (2017)
Chingiz-Semifinal2-dress-rehearsal-20190516-EuroVisionary.jpg|Chingiz Tel Avivis (2019)


## Märkused

## Välislingid
* Eurovisioon.ee – Aserbaidžaan
* Eurovisiooni lauluvõistluse koduleht
* Kõigi Aserbaidžaani laulude laulusõnad
Belgia Eurovisiooni lauluvõistlusel

**[[Belgia]]** on üks riikidest, mis kuulus 1956. aastal **[[Eurovisiooni lauluvõistlus]]e** osavõtjate algkoosseisu. Belgia on osalenud 51 korral ning on eelnevate aastate halbade tulemuste tõttu vahele jätnud vaid aastad 1994, 1997 ja 2001. Belgia on ühe korra lauluvõistluse võitnud. 1986. aastal esindas Belgiat Sandra Kim, kes võitis võistluse lauluga "J'aime la vie". Kuigi Sandra laulis, et on 15-aastane, oli ta tegelikult kõigest 13-aastane. Praegu on osalejate minimaalne vanus 16, seega ongi Sandra Kim noorim Eurovisiooni lauluvõistluse võitja läbi aegade. Belgia oli viimane algkoosseisu kuulunud riikidest, kes võistluse võitis. Tänu võidule toimus 1987. aasta Eurovisiooni lauluvõistlus Brüsselis.

Belgia on olnud kahel korral teine (1987 ja 2003) ning kaheksal korral viimane. 2003. aasta Eurovisiooni lauluvõistlusel laulis Urban Trad väljamõeldud keeles laulu "Sanomi" ning saavutas 165 punktiga teise koha. See oli 2 punkti vähem kui Türgil, kes tookord võitis. Ishtar laulis ka 2008. aastal väljamõeldud keeles, kuid pidi leppima 17. kohaga 1. poolfinaalis ega kvalifitseerunud finaali.

## Rahvuslik valimisprotsess
Belgial on spetsiaalne valimisprotsess. Belgias on kaks ringhäälingut, VRT ja RTBF. Laulu valida saab üks ringhäälingutest üle aasta. Enne 1999. aasta Eurovisiooni lauluvõistlust esitati kõik laulud kas hollandi või prantsuse keeles, välja arvatud 1977. aastal, kui Belgia esindaja laulis inglise keeles. Belgiat ei ole kunagi esindanud laul, mis oleks Belgia kolmandas riigikeeles saksa keeles.

## Osavõtt

## Hääletamise ajalugu (1957–2023 finaalid)
Belgia on *andnud* kokku kõige rohkem punkte järgmistele riikidele:

Belgia on *saanud* kokku kõige rohkem punkte järgmistelt riikidelt:

## Korraldatud Eurovisiooni lauluvõistlused

## Galerii

Eurovision Song Contest 1958 - Fud Leclerc.png|Fud Leclerc Hilversumis (1958)
Xandee - Belgium 2004.jpg|Xandee Istanbulis (2004)
ESC 2007 Belgium - KMG - LovePower.jpg|The KMG's Helsingis (2007)
ESC 2008 - Belgium - Ishtar, 1st semifinal.jpg|Ishtar Belgradis (2008)
Tom Dice.jpg|Tom Dice Oslos (2010)
ESC2013 - Belgium 08 (crop).jpg|Roberto Bellarosa Malmös (2013)
ESC2014 - Belgium 01.jpg|Axel Hirsoux Kopenhaagenis (2014)
20150515 ESC 2015 Loïc Nottet 6332.jpg|Loïc Nottet Viinis (2015)
ESC2016 - Belgium 02.jpg|Laura Tesoro Stockholmis (2016)
Image:Blanche_(Belgium)._Photo_380.jpg|Blanche Kiievis (2017)
ESC2018 - Belgium 10.jpg|Sennek Lissabonis (2018)
Image:ESC2019-Belgium.jpg|Eliot Tel Avivis (2019)


## Märkused

## Välislingid
* Eurovisioon.ee - Belgia
* Eurovisiooni lauluvõistluse koduleht
Bosnia ja Hertsegoviina Eurovisiooni lauluvõistlusel

**[[Bosnia ja Hertsegoviina]]** tegi oma debüüdi **[[Eurovisiooni lauluvõistlus]]el** 1993. aastal. Riik on osalenud igal aastal, välja arvatud aastatel 1998 ja 2000, mil madal keskmine skoor sundis võistluse vahele jätma, ning aastatel 2013–2015. Alates 2017. aastat ei ole osaletud.

Bosnia ja Hertsegoviina parim tulemus on aastast 2006, mil Hari Mata Hari saavutas lauluga "Lejla" kolmanda koha.

Bosnia ja Hertsegoviina on võistelnud Eurovisiooni lauluvõistlusel ka aastatel 1961–1991 Jugoslaavia osana. Bosnia ja Hertsegoviina on Jugoslaaviat esindanud aastatel 1964, 1973, 1976 ja 1981.

## Osavõtt
:*Osalejate vaatamiseks enne 1993. aastat vaata [[Jugoslaavia Eurovisiooni lauluvõistlusel]].*

## Hääletamise ajalugu (1993–2016)
Bosnia ja Hertsegoviina on *andnud* kokku kõige rohkem punkte järgmistele riikidele:

Bosnia ja Hertsegoviina on *saanud* kokku kõige rohkem punkte järgmistelt riikidelt:

## Galerii

Deen - Bosnia & Herzegovina 2004.jpg|Deen Istanbulis (2004)
ESC 2007 Bosnia and Herzegovina - Maria Sestic - Rijeka bez imena.jpg|Marija Šestić Helsingis (2007)
ESC 2008 - Bosnia & Herzegovina - Laka, 1st semifinal.jpg|Laka Belgradis (2008)
Vukasin Brajic 01.JPG|Vukašin Brajić Oslos (2010)
Bosnia and Herzegovina at ESC 2011.jpg|Dino Merlin Düsseldorfis (2011)
ESC2016 - Bosnia and Herzegovina 16.jpg|Dalal & Deen feat. Ana Rucner & Jala Stockholmis (2016)


## Vaata ka
* Jugoslaavia Eurovisiooni lauluvõistlusel

## Välislingid
* Eurovisioon.ee – Bosnia ja Hertsegoviina
* Eurovisiooni lauluvõistluse koduleht
Kultuuriantropoloogia mõisteid

''Siin on loetletud kultuuriantropoloogia mõisteid. 

## A
*Abielu 
## E
*Egotsentriline koordinaadistik
*Endogaamia
*Endokannibalism 
*Etnotsentrism
*Eufemism

## F
*Fetišism
*Folkloor 
## I
*Ideoloogia 
*Iidol
*Inimeste ohverdamine

## J
*Jumal 
*Jumalus 
## K
*Kannibalism 
*Kultuur

## L
*Lovi

## M
*Matriarhaat
*Müüt

## P
*Promiskuiteet 
*Pärimus 
## R
*Rahvas
*Relativism 
*Religioon 
*Rituaal

## S
*Siirderiitus 
## Š
*Šamaan 
## T
*Tabu 
*Tervitus 
*Tihe kirjeldus
*Tootem

## U
*Uskumus
*Usund